cs pl cy en es nl pt en en sl tr nds cy cy cy cy cy cy cy cy cy cy cy hu en ca es es ne en en en en en en en cy en de en de en en en en en en en en en en en en en en en cy es en en en vi en ro de cy cy cy cy cy en en nl es en de en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en es en en vi en ro de cy pl nl de en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en de de cy cy cy cy en en en en en
Sut Wnes i Ddysgu Stopio Poeni a Charu Gemau Golff – fideo wyth
gemau . adloniant . cymraeg
Ymbyti Fideo Wyth (neu amdano)
Dwi’n casau popeth amdano fo. Y snobyddrwydd, yr agweddau hen-ffasiwn sy’n frith yn y gêm, cost yr holl beth… mae’r ffaith bod Donald Trump yn ffan yn dweud y cyfan. Nid ‘mod i isio gor-ddweud, ond os ‘da chi’n golffiwr, ‘da chi’n ddim iws i neb, a ddylsech chi gymryd golwg go-iawn arnoch chi’ch hun yn y drych.
Gemau golff, ar y llaw arall… os ‘da chi’n ffan ohonyn nhw, gawn ni fod yn ffrindiau.
Alla i ddim cweit esbonio’r peth. Alla i ddim cweit esbonio pam fy mod i’n ffeindio’r weithred o chwarae golff ar gyfrifiadur neu gonsol mor hwyl. Yn enwedig pan dydi’r fformiwla ddim wir wedi newid mewn degawdau. Ar ei symlaf, ‘da chi’n pwyso un botwm i gychwyn eich shot, un i ddewis y cryfder, ac un arall i fod mor fanwl â phosib. Dyna ni.
Ond mae’r weithred yna’n medru llyncu oriau, coeliwch chi fi, wrth i chi feistroli bob un twll a chornel o’r llond llaw o gyrsiau sy’n llenwi pob gêm. Fel rhywun sy’n hoff o gemau ara deg, mae’r profiad fel manna o’r nefoedd.
Wnaeth yr holl beth ddechrau efo PGA Tour Golf ar y Sega Game Gear. Does gen i ddim syniad pam wnes i ddewis y gêm yna dros bob un arall yn y byd, ond dyma fi’r Elidir bach yn ffeindio ei hun yn ei chwarae’n ddi-baid, yn dysgu geiriau newydd fel ‘dogleg’ a ‘bogey’ (er fy mod i’n ddigon cyfarwydd efo ystyr arall y gair, wrth gwrs…). Mae’n edrych yn chwerthinllyd o syml erbyn hyn, ond dyma oedd dechrau carwriaeth hir.
Dyna glasuron eraill wedyn fel Mario Golf: Toadstool Tour ar y Gamecube. Lot mwy ffantasïol, mae’n wir, ond fedrwch chi ychwanegu Mario at unrhywbeth, fel ‘da ni wedi ei brofi’n ddiweddar. Wnes i erioed orffen hwn, achos fel y mwyafrif llethol o gemau Mario, mae’r diweddglo’n wirion o anodd. Ond sut allech chi wrthod y fath rialtwch?
Tiger Woods PGA Tour 10 oedd nesa, ar y Nintendo Wii. Profiad mymryn yn wahanol, wrth i fi orfod chwifio’r Wiimote o gwmpas yn hytrach na phwyso botymau. Ond o’r holl gemau ar y Wii, ella wir mai dyma’r un oedd yn siwtio’r system reoli orau. Dyma oedd y gêm golff cynta, hefyd, i weithio efo’r Wii MotionPlus, yn gwneud eich symudiadau’n llawer mwy manwl. Wnes i dreulio gymaint o amser yn sefyll yn fy stafell fyw yn chwifio ffon golff dychmygol o gwmpas, yn teimlo fatha rêl boi. Tan i rywun arall gerdded mewn, a gwneud i fi deimlo fatha rêl idiyt.
Mae ‘na ambell un rybish wedi bod, hefyd. Wnawn ni ddim sôn am The Golf Club ar y PS4. Ac i fod yn onest, mae’r genhedlaeth yma wedi bod braidd yn rybish yn gyffredinol pan mae’n dod at gemau golff. Tan rŵan.
Mae’r wythnos yma wedi gweld rhyddhau Everybody’s Golf – y diweddaraf yn y gyfres hir o gemau Playstation sy’n edrych fel ei fod am wneud gemau golff yn grêt eto. Dim ond chydig o oriau o chwarae dwi wedi ei gael hyd yn hyn, ond fedra i weld yn barod bod y gêm am sugno dyddiau.
Yr hwc mawr tro ‘ma ydi system ddofn o lefelu eich cymeriad, sy’n gwneud i Everybody’s Golf deimlo mwy fel gêm chwarae rôl nac un chwaraeon ffwrdd-â-hi. Rhwng hynny a llond y lle o offer ac opsiynau i chwarae efo nhw, yn ogystal â llwythi o ddewisiadau pan mae’n dod at chwarae ar-lein, ac fedra i ddim disgwyl tan cael deifio ymhellach i mewn i’r gêm. Dwi wedi disgwyl digon.
Oes unrhyw gemau golff sydd wedi sefyll allan i chi dros y blynyddoedd? Ta ydi o’n wâst mwy o amser mewn gêm fideo nac ydi o mewn bywyd go-iawn? Trafodwch yn y sylwadau, da chithau. Ac os ddim, wela i chi ar y lincs.
‘Lincs’. Ydi hwnna’n air? ‘Lincs’? Dim math o syniad.
View all posts by fideowyth
Previous Chwarae efo Cariad
Next Daw’r Dydd, Daw Destiny Dau
Gemau Diweddar, Rhan 17 – fideo wyth says:
February 2, 2018 at 10:18 am
[…] wedi sôn o’r blaen am fy hoffter anesboniadwy tuag at gemau golff, ac wedi aros mor hir am un gwerth […]
Leave a Reply Cancel reply
Enter your comment here...
Fill in your details below or click an icon to log in:
Email (required) (Address never made public)
You are commenting using your WordPress.com account. ( Log Out /  Change )
You are commenting using your Google account. ( Log Out /  Change )
You are commenting using your Twitter account. ( Log Out /  Change )
You are commenting using your Facebook account. ( Log Out /  Change )
Notify me of new comments via email.
Notify me of new posts via email.
Cymuned Fideo Wyth (hyd yn hyn)
Tetris 99 (a Fflêc)
Fury of Dracula, neu: Swansea Drac
Far Cry 5: Y Gêm Wnaeth Bron Fy Nhorri
Gemau 2019: Dewis Elidir
Chance and Counters: Bar Gemau Bwrdd Cynta Cymru
Gêm y Flwyddyn 2018: Dewis Elidir
Gemau Diweddar, Rhan 18
Clwb Llyfrau f8: Y Melanai
Pandemic Legacy: naw mis yn yr apocalyps
Fideo Wyth ar Instagram
Tetris 99 (a Fflêc)
Fury of Dracula, neu: Swansea Drac
Far Cry 5: Y Gêm Wnaeth Bron Fy Nhorri
Gemau 2019: Dewis Elidir
Chance and Counters: Bar Gemau Bwrdd Cynta Cymru
Gemau Diweddar, Rhan… on Celeste, a’r Grefft o Dd…
Leia on Gemau Diweddar, Rhan 17
Gemau Diweddar, Rhan… on Gemau Platfform 3D: Heddiw, Dd…
Gemau Diweddar, Rhan… on Mario ar Hyd yr Oesoedd
Gemau Diweddar, Rhan… on Sut Wnes i Ddysgu Stopio Poeni…
Follow fideo wyth on WordPress.com
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy